FI Euroopan unionin virallinen lehti L 101/31

KOMISSION TÄYTÄNTÖÖNPANOPÄÄTÖS,

annettu 8 päivänä huhtikuuta 2013,

neuvoston asetuksen (EY) N:o 1224/2009 79 artiklan 1 kohdan mukaisesta unionin tarkastajien luettelosta

(tiedoksiannettu numerolla C(2013) 1882)

(2013/174/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 79 artiklan 1 kohdan,

sekä katsoo seuraavaa:

(1) Asetuksessa (EY) N:o 1224/2009 luodaan yhteisön järjestelmä, jonka tarkoituksena on varmistaa yhteisen kalastuspolitiikan valvonta, tarkastukset ja sääntöjen noudattamisen valvonta. Asetuksessa (EY) N:o 1224/2009 säädetään, että unionin tarkastajat voivat tehdä mainitun asetuksen mukaisia tarkastuksia unionin vesillä ja unionin vesien ulkopuolella olevilla unionin kalastusaluksilla, sanotun kuitenkaan rajoittamatta rannikkojäsenvaltioiden ensisijaista vastuuta. Unionin tarkastajien luettelo laaditaan asetuksessa (EY) N:o 1224/2009 säädettyä menettelyä noudattaen.

(2) Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetussa komission täytäntöönpanoasetuksessa (EU) N:o 404/2011 (2) säädetään asetuksella (EY) N:o 1224/2009 perustetun Euroopan unionin valvontajärjestelmän soveltamista koskevista yksityiskohtaisista säännöistä.

(3) Täytäntöönpanoasetuksessa (EU) N:o 404/2011 säädetään, että unionin tarkastajien luettelo laaditaan jäsenvaltioiden ja Euroopan kalastuksenvalvontaviraston ilmoitusten perusteella.

(4) Ensimmäinen unionin tarkastajien luettelo hyväksyttiin komission täytäntöönpanopäätöksellä 2011/883/EU (3). Täytäntöönpanoasetuksen (EU) N:o 404/2011 120 artiklassa säädetään, että alustavan luettelon laatimisen jälkeen jäsenvaltioiden ja Euroopan kalastuksenvalvontaviraston on ilmoitettava kunkin vuoden lokakuuhun mennessä mahdollisista muutoksista, joita ne haluavat tehdä seuraavan kalenterivuoden luetteloon ja että komissio muuttaa luetteloa vastaavasti kunkin vuoden 31 päivään joulukuuta mennessä.

(5) Eräät jäsenvaltiot ovat antaneet tiedoksi koko tarkastajaluettelonsa. Sen vuoksi on tarpeen korvata täytäntöönpanopäätöksellä 2011/883/EU laadittu luettelo ja vahvistaa tämän päätöksen liitteessä uusi unionin tarkastajien luettelo kyseisten ilmoitusten ja alkuperäiseen luetteloon tehtyjä muutoksia koskevien jäsenvaltioiden ilmoitusten perusteella.

(6) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Tämän päätöksen liitteessä vahvistetaan unionin tarkastajien luettelo.

2 artikla

Kumotaan täytäntöönpanopäätös 2011/883/EU.

3 artikla

Tämä päätös on osoitettu kaikille jäsenvaltioille.

Tehty Brysselissä 8 päivänä huhtikuuta 2013. Komission puolesta Maria DAMANAKI Komission jäsen

(1) EUVL L 343, 22.12.2009, s. 1.

(2) EUVL L 112, 30.4.2011, s. 1.

(3) EUVL L 343, 23.12.2011, s. 123.